Triple reconeixement per l’Equip Territorial de Pediatria de l’Alt Penedès | Pediatria de l’Alt Penedès. Blog de salut infantil\nDos d’aquests premis estan relacionats amb l’alimentació infantil i el nostre equip els ha rebut en col.laboració amb els companys de l’Equip d’Atenció Primària Territorial de Pediatria del Garraf. Els professionals implicats en aquest reconeixement han estat Jordi Fernández, Noemí Pujol, Mariona Roca, Núria Martín, Maria Fernández, Juan Chamorro, Sílvia Mercader, Laura Ojer i Anna Gatell. Els premis rebuts han estat el premi a la millor comunicació en el IV Curs d’Actualització en Cures d’Infermeria Pediàtrica, organitzat per l’Associació Catalana d’Infermeria Pediàtrica a Montbrió del Camp els dies 2 i 3 de maig, per la comunicació “INFADIMED Infància i Dieta Mediterrània” i el premi a la comunicació més original en la XX Reunió anual de la Societat Catalana de Pediatria organitzada a la Seu d’Urgell els dies 9 i 10 de maig amb la comunicació “Infància i Dieta Mediterrània: com actua el comportament alimentari en la prevalença del sobrepès infantil”.\nINFADIMED (Infància i Dieta Mediterrània) és un estudi sobre l’impacte del comportament alimentari en la prevalença del sobrepès i l’obesitat infantil, que fa èmfasi en la promoció de la Dieta Mediterrània com exemple de dieta equilibrada. INFADIMED va començar el curs 2011-2012 amb alumnes d’entre 3 i 7 anys i els seus cuidadors, a dues escoles de Vilafranca: Estalella Graells i Sant Josep. Al curs 2012-2013 es van sumar a l’estudi els alumnes de 3 a 5 anys de l’escola Sant Ramon de Penyafort i Mas i Perera, també de Vilafranca. Actualment 650 alumnes reben educació sobre nutrició un cop al mes. D’aquests, 324 són el grup d’intervenció que formen part de l’estudi per comprobar l’impacte de l’educació en nutrició en l’índex de sobrepès i obesitat infantil. Els cuidadors reben formació en nutrició un cop cada dos mesos.\nPer què la implicació en aquest projecte?\nEl motiu pel qual l’EAPT Pediatria Alt Penedès i Garraf s´ha implicat en aquest projecte és per l’augment del sobrepès i l’obesitat en la població infantil. L’excés de pes en la població infantil espanyola afecta el 45,2% dels nens i nenes amb edats compreses entre els 6 i 9 anys, segons l’estudi ALADINO publicat al juliol 2011. Aquest estudi recull dades actualitzades de la prevalença de l’obesitat infantil a Espanya i ha estat realitzat en gairebé 8000 nens i nenes de tot Espanya.\nCom es dur a terme?\nUn cop al mes i durant 6 mesos, l’EAPT de Pediatria es desplaça a les escoles on fan les intervencions d’una durada aproximada de 45 minuts, dins l’horari lectiu dels escolars. Comença l’activitat amb una presentació oral per part del professional d’infermeria sobre el tema a tractar. A continuació es projecta una pel.lícula de dibuixos animats creada pel mateix equip, d’uns 15 minuts aproximadament. Cada pel.lícula tracta un tema diferent, adequat a l’edat de l’alumnat. Una vegada finalitzada la pel.lícula es projecta una presentació en format power point que recull un resum del tema tractat i tot seguit es demana la participació interactiva dels alumnes, tot plantejant-los-hi preguntes i convidant-los a manifestar les seves opinions. La intervenció finalitza amb l’elaboració d’una fitxa relacionada amb el tema tractat. Amb els cuidadors dels alumnes es fa una xerrada bimensual a l’escola d’una hora de durada aproximadament, sobre temes de nutrició infantil i hàbits familiars.\nCom i quina valoració es fa?\nUn cop a l’any es recullen les dades antropomètriques dels alumnes que han estat autoritzats a ser grup control de l’estudi. Al principi de la intervenció, es va passar una enquesta sobre hàbits nutricionals basats en l’índex Kidmed, per valorar l’adhesió a la Dieta Mediterrània abans i després de la intervenció. D’aquesta manera, s’obtenen dues valoracions: una quantitativa i una altra qualitativa.\nLa iniciativa és valorada com a molt positiva tant pels nens, com per les famílies, els docents de les escoles i els professionals sanitaris. Suposa un apropament a la comunitat, utilitzant un llenguatge proper i una metodologia i tecnologia actuals per incidir en un canvi d’hàbits alimentaris i fomentar l’activitat física.\nConcurs de Fotografia de la Setmana Mundial de la Lactància Materna 2014\nL’altre premi ha estat guanyat en el concurs de Fotografia de la Setmana Mundial de la Lactància Materna 2014 que l’Aliança Mundial pro Lactància Materna o WABA (World Alliance for Breastfeeding Action) organitza enguany. L’Aliança Mundial pro Lactància Materna (WABA) és una xarxa global d’individus i organitzacions interessades en la protecció, promoció i suport de la lactància materna a tot el món. Amb el lema “Lactància Materna: gol de la victòria – per a la vida! s’afirma la importància d’augmentar i mantenir la protecció, promoció i suport de la lactància materna – en els Objectius de Desenvolupament del Mil · lenni (ODM) de compte enrere, i més enllà.\nLes professionals que han obtingut aquest premi són la Inma Pablos i l’Alma Alaminos per una fotografia d’una mare donant el pit a un nen de 15 mesos mentre li feien una extracció de sang.\nSi voleu veure les altres fotos guanyadores del Concurs de Fotografia de la SMLM 2014, cliqueu al següent enllaç:\nConcurs fotografia Setmana Mundial de la Lactància Materna 2014\nMoltes felicitats, companys!!!\nL'entrada va ser publicada el Recomanacions pels pares i etiquetada Alimentació, Alt Penedès, Premi per pediatrialtpenedes. Guarda l'enllaç permanent.


3 botons i START: Els pitjors jocs de la història: Shaq Fu\nEls pitjors jocs de la història: Shaq Fu\nEl videojoc que tindrà el deshonor de ser el protagonista de l'entrega d'avui d'Els Pitjors Jocs de la Història és, a diferència dels dos comentats anteriorment, multiplataforma. El Shaq Fu, un títol de lluita, va sortir el 1994 per a la Mega Drive i la Super Nintendo, a més de l'Amiga, la Gameboy i la Game Gear.\nSí, us hi heu fixat bé: el protagonista és l'estrella del bàsquet Shaquille O'Neal, encara en actiu. Diversos mitjans especialitzats l'han considerat com un dels pitjors videojocs que s'han fet mai, en alguns casos fins i tot s'ha arribat a dir que era el número 1 d'aquesta llista. Sigui com sigui, també queda com el pitjor joc de lluita de la història, de manera que representa el pitjor d'un gènere.\nEl vídeo és de la versió de la Mega Drive, i aparentment no té mala pinta, però deu ser per alguna cosa que fins i tot hi ha un grup que es dedica a comprar totes les còpies del joc que circulin i les destrueix. O això es diu per internet, que ja se sap que qualsevol cosa s'ha d'agafar amb pinces. El que sí que és cert és que existeix un altre grup, Save Shaq Fu, que compra totes les còpies possibles per tal de salvar-les.\nDarrere del títol tenim Electronic Arts, una companyia de solvència contrastada, amb una llarga llista d'èxits a les seves espatlles, però... ningú no és perfecte. Ara, si som dels que volem provar les coses per nosaltres mateixos, es veu que la versió de la Mega Drive té cinc personatges jugables més.\nPerò per què se'l considera tan dolent? Diuen que no detecta bé els cops, que es nota que en Shaquille O'Neal hi està ficat amb calçador, com a ganxo, i que els diàlegs de text presenten problemes. No sé, a mi no m'atrau gens. En penso fugir com de la merda.\nEtiquetes de comentaris: Els pitjors, Shaq Fu, Shaquille O'Neal


Borgen Studio. Disseny gràfic, web i marketing digital\nBORGEN STUDIO és una agència digital especialitzada en disseny gràfic, desenvolupament web i màrqueting digital.\nBorgen Studio és una agència digital especialitzada en disseny gràfic, desenvolupament web i màrqueting digital. Comuniquem 360º\nProducció. Foto, Video\nveure mes feines al nostre\nPensem. No ens precipitem.\nNo hi ha lloc a la improvisació ni a les ocurrències\nPensem en com hem de dissenyar. Pensem en la marca abans de crear-la.\nDefinim conceptualment la marca (valors, posicionament, trets distintius). El disseny i l’aplicació gràfica en formats digitals i analògics i la seva difusió vénen a continuació.\nIgualment, amb tota comunicació impresa o web i online, primer s’han de tenir clars els objectius i definir-ne els continguts, que en determinaran l’enfocament estètic i conceptual.\nEl disseny i la plasmació gràfica i visual d’aquest és el resultat d’aquest procés. I ha de funcionar i complir l’objectiu per al que ha estat creat.\nAssessorament i Estratègia de Màrketing i Comunicació\nAnalitzar el context i definir objectius, aquesta és la qüestió.\nAbans de començar qualsevol acció de màrqueting digital o analògic, iniciem el pla de màrqueting passant per cada una de les seves 6 fases:\nAnàlisi de la comunicació del client i de l’empresa en sí\nMarquem objectius SMART (específics, mesurables, abastables, realistes i temporalitzables)\nFem una proposta d’estratègia de màrqueting digital i/o analògic.\nDesgranem aquesta estratègia en les accions que la componen tenint en compte els objectius que ens hem fixat.\nAnalitzem i auditem com està funcionant la campanya mes a mes.\nControlar la presència en mitjans de comunicació digitals i tradicionals.\nPotenciem el coneixement i la informació acurada i correcta de la empresa, producte, servei. Redactem dossiers i notes de premsa, articles d’opinió; gestionem els mitjans (entrevistes, reportatges,…). Dissenyem, redactem i gestionem l’enviament de newsletters periòdics, i així com la implantació, presència, manteniment i reputació online a les xarxes socials.\nPublicitat online o offline.\nCampanyes i gestió.\nPlanifiquem i gestionem la publicitat, en accions puntuals, campanyes de llançament, promocions… adaptant-nos a l’estratègia global de comunicació prèvia, que ens marca com, quan i de quina manera aplicar una publicitat concreta a una empresa o producte, buscant sempre els resultats i analitzant-los.\nJa sigui publicitat convencional, o bé Instagram Ads o Google Adwords allò clau és saber que la campanya publicitària ha de complir els objectius marcats en el Pla de Màrqueting i cenyir-nos al pressupost.\nEstem aquí per proporcionar-vos més informació, respondre qualsevol pregunta que pugui tenir i crear una solució eficaç per a les vostres necessitats de comunicació.


PREU: 28.8€ / 29.95€\nMiró i els poetes catalans és un traçat biogràfic de Miró i de la literatura artística que se li ha dedicat, i s'entrellaça amb les biografies paral·leles dels poetes, els quals, encadenats, travessen tot el segle i les vicissituds més significatives que tant ell com els altres van viure en el camp cultural i poliìtic.\nVicenç Altaió (1954), poeta, assagista, crític d'art, articulista d'opinió, editor, agitador cultural i traficant d'idees. Va impulsar les revistes Tarotdequinze, Èczema, Àrtics i Cave Canis. Va ser director del KRTU (Cultura, Recerca, Tecnologia, Universals) i de l'Arts Santa Mònica (Arts, Ciència, Pensament i Comunicació), i actualment és el president de la Fundació Joan Brossa. Ha estat comissari de nombroses exposicions de tema artístic, literari i científic. Darrerament ha publicat Miró i els poetes catalans. Va fer el paper de Casanova en el film Història de la meva mort, d'Albert Serra.\nA l'aguait de les oscil·lacions estètiques i les aportacions del pensament crític i científic, ha anat construint una obra ben personal. D'entre els seus llibres destaquen els 10 volums de la sèrie "Tràfic d'idees" i la poesia, recollida a Massa fosca (Poesia 1978-2004) i continuada a Santa Follia de Ser Càntic i Radicals lliures. A Vicenç Altaió, els ulls fèrtils. Llibres amb artistes i un traficant d'idees es recullen 27 llibres d'artista.


Ràfols Casamada, Maria Girona i Salvador Juanpere al Museu de Montserrat | Bonart\nRàfols Casamada, Maria Girona i Salvador Juanpere al Museu de Montserrat\nEl Museu de Montserrat (MDM) està preparant les dues exposicions de tardor, que s’inauguraran els dies 10 i 30 de novembre, respectivament. La primera és una mostra de producció pròpia, comissariada per l’historiador de l’art Bernat Puigdollers, membre de l’equip del MDM, que aprofundirà en el món íntim i personal de Maria Girona i Albert Ràfols Casamada, i que s’endinsarà en les arrels que uneixen les seves dues trajectòries, divergents i personals, però alhora properes i convergents. L’equilibri possible, a la Sala Daura del MDM, que es presentarà als mitjans de comunicació el divendres 9 de novembre (la inauguració tindrà lloc l’endemà, dissabte 10 de novembre), és el resultat d’un llarg procés de recerca que aporta nombrosos aspectes fins ara inèdits de la seva trajectòria, que queden recollits en un extens catàleg que esdevindrà una aportació important a la historiografia de l’art català de postguerra.\nLa segona exposició en preparació, que s’inaugurarà el divendres 30 de novembre, porta per títol Salvador Juanpere. Imatge i semblança i estarà comissariada per Teresa Blanch. Es podrà visitar a l’Espai d’art Pere Pruna del MDM. Salvador Juanpere (Reus, 1953) és un destacat escultor de l’escena artística catalana que ha desenvolupat un singular llenguatge entorn de l’ofici de l’escultor. Se serveix d’un gran virtuosisme tècnic que el connecta amb les tradicions clàssiques, precisament per situar conceptualment el treball escultòric en un estat de suspensió respecte a l’humanisme que el va caracteritzar en períodes precedents. En aquesta exposició del Museu de Montserrat es podrà veure una bona mostra de la seva creació.\nActualment, fins al 7 d’octubre, es pot veure a la Sala Daura del MDM la mostra Miralls de pedra, d’Enrique Asensi. Està formada per 25 obres, algunes d’elles inèdites, entre escultures de petit i gran format –amb una barreja de pedra i ferro- i pintures fetes a la cera. L’exposició, comissariada per Aina Mercader, pretén ser una aproximació a l’abstracció geomètrica d’aquest artista d’origen valencià, que l’any 1977 es va instal·lar a Alemanya i que actualment viu entre Colònia i Les Gunyoles (Avinyonet del Penedès). Aquesta mostra, amb algunes peces inèdites, presenta una tria de la seva producció portes endins, aixoplugada per les imponents bigues i jàsseres de Josep Puig i Cadafalch que sostenen el Museu de Montserrat.\nL’Espai d’art Pere Pruna del Museu de Montserrat (MDM) continua, fins a l’11 de novembre, amb la mostra El silenci de les magranes, formada per una trentena de fotografies –algunes de gran format- d’Andrea Torres Balaguer. L’obra d’aquesta jove artista barcelonina està influïda pels somnis i el surrealisme. Explora la relació entre feminitat i natura a través del simbolisme i la tècnica de la transcripció dels somnis. Inspirades per referències del realisme màgic i de la teoria de la psicoanàlisi, les seves imatges experimenten amb el conscient i el subconscient. Pensant en el concepte d’escena-acció, l’artista crea obres que suggereixen relats i convida l’espectador a interpretar-les, procurant experimentar amb els límits entre la realitat i la ficció. La mostra està comissariada per Bernat Puigdollers.\nA la imatge, Teulades de Tossa, de Maria Girona.\nEtiquetes: Maria Girona · Museu de Montserrat · Ràfols Casamada · Salvador Juanpere


Convocades 250 places de Bombers de la Generalitat de Catalunya | Triangle Acadèmia\nTriangle Acadèmia / Notícies / Convocades 250 places de Bombers de la Generalitat de Catalunya\n20 de setembre 2021 a Notícies, oposicions Per Triangle Acadèmia\nSol·licituds fins el 13 d’octubre\nEs modifica l’edat mínima, ara és de 18 anys.\nModificacions en la primera prova i s’afegeix una nova prova: prova d’oficis.\nS’elimina la prova psicotècnica.\nLa presentació de sol·licituds es farà exclusivament de forma telemàtica (fins el 13 d’octubre de 2021).\n3. Fase formativa: curs selectiu\nLa fase d’oposició està constituïda per les proves següents:\nPrimera prova: prova de coneixements i test d’avaluació psicològica de la personalitat.\nTercera prova: prova d’oficis.\nQuarta prova: prova d’avaluació psicològica competencial\nLes proves de la fase d’oposició es plantejaran en llengua catalana.


Caufec torna — Portal de la Ciutat d'Esplugues de Llobregat\nNo pot ser. No podem continuar així. Hi ha 5 persones del nostre poble a qui s’acusa d’un gran delicte: defensar el territori i estimar Esplugues. I per això poden acabar a la presó. Tot ve del pla CAUFEC, aquell pla especulatiu que pretén destrossar la nostra muntanya, que pretén un model de ciutat que res té a veure amb el que volem, que no té en compte ni la nostra gent, ni el nostre comerç, ni la qualitat de l’aire ni la protecció dels espais naturals. I l’Ajuntament el recolza i l’impulsa.\nDes del primer moment un important sector de la població hi vam estar en contra i es va portar endavant una lluita PACÍFICA però contundent, AGOSARADA, però respectuosa, de DENÚNCIA contra els qui volen treure profit a qualsevol preu. I vet aquí el resultat: judicis i imposicions de penes multa per penjar pancartes, per passar la nit penjats d’un dels edificis més alts d’Esplugues, per convocar manifestacions de protesta festives... i ara, quan fa 7 anys de la darrera acció torna a aparèixer la mà negra que amenaça a portar 5 persones a la presó. Cinc noms que apareixen en un atestat que va fer la policia local d’Esplugues quan més de 150 persones volíem entrar al Ple, i d’una manera totalment discrecional, sense demanar documentació, sense contrastar res, se’ls acusa. Els demés es veu que no vam fer res. El judici, basat en la presumpció de veracitat policial, tindrà lloc el mes de gener. Els polítics d’Esplugues es van comprometre a entregar en mà un escrit al fiscal manifestant la desproporció de les penes que es demanen amb l’acció portada a terme. No tots hi van anar. Alguns estan ofesos perquè es torna a remoure el tema i queden en evidència.\nQuan s’acabarà el malson? Quan la justícia serà per a tothom igual? Hem de seguir estant alerta. Potser ben aviat haurem de tornar a sortir tots al carrer per manifestar el nostre suport a aquestes 5 persones i el rebuig al Pla CAUFEC.\nLídia Ibáñez - El Pont d'Esplugues núm. 235 - Gener 2016


És un municipi històric que figura a les rutes del Cister, del Cellers i dels Templers. El poble té 450 habitants i està emplaçat en un monticle a 476 m. presidit pel seu castell. Barberà de la Conca és d’origen romà i ha donat nom a la comarca La Conca de Barberà. Pels abundants vestigis ibèrics i romans, suposem que Barberà va estar poblat des de molts anys enrere.\nLa primera vegada que apareix el nom de Barberà és l’any 945, en la donació de l’Església de Sant Pere d’Ambigats que va fer el Comte Borrell al Monestir de Santa Cecília de Montserrat. Els primers documents sobre Barberà de la Conca daten de l’any 1054, quan en la tasca repobladora començada per Ramon Berenguer I, el lloc va ser cedit a Arnau Pere de Ponç, amb l’obligació de fortificar-ho.\nAl segle XII el castell de Barberà va ser seu d’un convent de l’Ordre del Tremp, i quan aquesta va ser suprimida va passar a dependre de l’Ordre de l’Hospital. L’any 1143, Ramon Berenguer IV va donar el lloc als templers, que es van instal·lar en una encomana al castell (La Comanda de Barberà) que va passar als hospitalaris al segle XIV. Aquests van ser els senyors del lloc fins a la desamortització.\nVa ser una ordre medieval de caràcter religiós i militar carregada de tints llegendaris, nascuda després de la primera croada.Va ser fundada a Jerusalem en 1118 per nou cavallers francesos, amb Hugo de Payens al capdavant.En els seus inicis la seva denominació oficial va ser Ordre dels Pobres Cavallers de Crist (Pauperes Conmilitones Christi); més tard van ser coneguts comunament com a Cavallers templers o Cavallers del Temple de Salomón (Militis Templi Salomonis), denominació sorgida després d’instal·lar-se en l’antic temple de Salomó.\nLa designació d’Orde del Temple és la traducció al francès de la denominació en llatí, sent molt estesa donats els amplis llaços Templers amb França.A instàncies d’un insigne cistercenc, Bernard de Claraval, després Sant Bernard, dos cavallers francs, dos Hugos: de Payns i de la Champaña funden en 1118 l’Ordre dels Pobres Cavallers de Crist, l’originalitat dels quals radica que els integrants eren monjos guerrers.\nSent ja nou, es presenten davant el Rei Balduino II de Jerusalem i s’ofereixen per a cuidar el camí de Jaffa, infestat de lladres que assaltaven als pelegrins.Realitzen els tres vots monacals: pobresa, obediència i castedat, poc després el rei, els lliura com a habitatge una part del temple de Jerusalem, la qual cosa els dóna el nom definitiu de Cavallers Templers.\nDeu anys romanen en aquesta condició, sense augmentar el seu nombre ni immiscuir-se en les guerres santes en què estava sotmesa la zona. En 1128, Sant Bernard aconsegueix concitar un Concili (de Troyes) perquè s’aprovi a tota l’Ordre del Temple, subjecta únicament al Papa, sense cap dependència a les autoritats eclesiàstiques o terrenals i alliberada de tot impost.\nÉs recentment llavors quan els Cavallers vesteixen la túnica blanca que la diferència dels seus aliats-adversaris, els Cavallers de Sant Joan (avui de Malta), que calçaven túnica negra. Si bé el blanc era el color triat pel Cister, casualitat o no, era també el dels Levitas que cuidaven l’Arca, el dels esenios i el dels sufíes. En 1147 el papa Eugenio III els va autoritzar a lluir la creu grega de 8 puntes característica, de color vermell.\nVa ser Bernard de Claraval qui va fer l’Ordre, li va confiar la seva missió, li va transmetre els seus ensenyaments i finalment va redactar les seves regles inicials.Part d’aquests fets romandrien per sempre en secret.\nL’encomana de l’Hospital\nSegell de l’encomana de l’Hospital del Temple de Barberà (segle XIII), va ser creada arran de l’extinció de l’Ordre del Temple, quan els seus béns van passar a l’ordre de l’Hospital de Sant Joan de Jerusalem, després cridada Orde de Malta.\nAmb lleugeres modificacions va seguir l’organització de l’encomana templaria. Estava formada per vuit llocs: Barberà, Ollers, Pira, el Pinetell i Montbrió (procedents del domini templer) i Biure, Vallverd i el mas de Cogul, que anteriorment ja havien sigut propietat de l’ordre de l’Hospital.\nEl s. XVIII, Barberà experimenta un important creixement demogràfic que va determinar la construcció, entre 1792-96, d’una nova església parroquial. A la fi del XIX, poc després del final dels senyorius, el poble, pressionat pel nou caciquisme dels propietaris, va aconseguir una fita en la història de l’associacionisme pagès, l’any 1894 va fundar el primer celler cooperatiu de Catalunya.\nA mitjan segle XIX, els pagesos van conèixer una època brillant en l’economia, que pocs anys després va desaparèixer sota una forta crisi motivada per l’aparició de la filo-xera. Aquest va ser un dels motius pels quals els pagesos més pobres van intentar salvar-se de la caiguda mitjançant l’associacionisme.\nAmb aquest esperit, es va fundar a Barberà l’any 1894, la “Societat de Treballadors Agrícoles del Poble de Barberà”, conegut per “La Societat”. Aquest va ser l’inici del cooperativisme agrari de les comarques tarragonines.\nAnys després, els terratinents i els petits propietaris del poble van fundar una altra cooperativa coneguda popularment com “El Sindicat”.Aquest fet va dividir el poble en rics i pobres, segons es pertanyés a una o una altra entitat.Fins al cap de la Guerra Civil no es va produir la unificació de les dues cooperatives. Actualment, la cooperativa de Barberà està integrada dins de la “Societat Cooperativa Catalana de Barberà Vinícola”.\nFUGUET SANS, Joan (1983): “Arquitectura del castell de Barberà (dels orígens als Templers)”,”Aplec de Treballs”, 5, Centri d’*Estudis de la Conca de Barberà, (Montblanc), pàg. 91-120.


Maig – 2016 – Compromís per Almassora\nLa Fundació Salomé Moliner gestionarà la unitat de respir per a malalts d’Alzheimer\nEn el plec de condicions, s’apostava perquè el centre el gestionara una entitat sense ànim de lucre. Un pas més per posar en marxa el centre de dia per a malalts d’alzheimer a Santa Quitèria ! La Fundació Salomé Moline…\nAlmassora renova la façana i els accessos del Auditori les Boqueres\nL’exterior de l’Auditori Les Boqueres rep els últims retocs després de les obres de reparació de la façana exterior i la renovació dels accessos que han tingut lloc en les últimes setmanes. L’Ajuntament d’Almassora ha invertit un total de 31.127…\nAlmassora clausura el curs de llenguatge i elaboració de documents administratius\nEls 21 alumnes que han assistit al curs de llenguatge administratiu oferit per l’Ajuntament d’Almassora als seus funcionaris han rebut aquest matí els diplomes que acrediten la seua participació de mans de l’alcaldessa, Susanna Nicolau, i la primera tinent d’alcalde,…\nUn any després de les eleccions municipals treballem pels veïns d’Almassora des del govern\nFa un any, Compromís per Almassora va obtindre 2.680 vots a les eleccions municipals: el 23.39% dels sufragis i cinc regidors. Amb estos resultats vam trencar la majoria absoluta i, a més a més, el bipartidisme. A les eleccions a…\nS’ha obert el termini d’inscripció a la borsa per a treballadors socials\nHeu d’anar al Butlletí Oficial de la Província, en concret a este enllaç http://bit.ly/25jp3Cg. L’enllaç correspon al BOP del dissabte dia 21, en el qual trobareu les bases sobre la constitució d’una borsa d’ocupació temporals de treballadors socials que convoca…


Dilluns, 14 Març 2016 13:27\nfora estocs, comerç, campanya hivern, Federació d'Associacions de Comerciants de Rubí, Miquel Ortuño,\nEls comerciants rubinencs que han participat aquest dissabte al Fora Estocs organitzat per la Federació d’Associacions de Comerciants i Gremis de Rubí estan molt contents per la participació i les vendes. I és que al voltant de 30 botigues al carrer i la resta, a dins de les botigues, han ofert descomptes i ofertes per acabar de vendre els productes d’hivern. En total, una vuitentena de locals comercials han pogut compensar unes rebaixes d’hivern que no han funcionat gaire bé.\nA banda de les botigues ubicades a l’avinguda de Barcelona, el carrer de Sant Cugat, el passeig de Fancesc Macià i el carrer Maximí Fornés també s’hi ha afegit enguany comerços de fora del centre que s’hi han volgut acostar i muntar paradetes. A més a més, enguany la fira ha comptat amb la participació de dos concessionaris d’automòbils, amb vehicles de quilòmetre 0 i de segona mà, que també han aixecat expectació entre els rubinencs.\nSegons el portaveu de la Federació, Miquel Ortuño, el producte que més sortida ha tingut és la moda amb la roba, el calçat i els complements, tots a preus reduïts amb descomptes que han arribat a superar el 60 per cent. Aquesta fira ja fa un parell d’anys que s’organitza a Rubí i està funcionant força bé malgrat que de cara a l’any que ve es vol millorar la comunicació per atraure gent de fora de la ciutat.\nDes de la Federació d’Associacions de Comerciants de Rubí ja s’estan preparant les activitats que tindran lloc després de Setmana Santa. En primer lloc, la Diada de Sant Jordi, el 23 d’abril, que enguany és dissabte. Després al juny hi haurà la Botiga al Carrer i al juliol, la Nit Oberta. També es vol organitzar la Festa del Comerç i alguna activitat relacionada amb les tapes.


e Editorial (Nat 28) |Nativa\nEditorial (Nat 28)\nEscrit el 09/09/2005 per Jordi Oliveras a la categoria Editorial.\nNat_28_set05 Jordi Oliveras\nLes persones adquirim objectes i prenem decisions que ens porten a llocs in-imaginables abans de ser-hi.\nÉs difícil imaginar-ho, de tant habituats com estem, però en un món abans de la televisió, algú podia suposar com podia canviar la seva vida diària en el moment d’adquirir l’objecte? S’ajornen converses per partits de futbol, s’organitzen horaris en funció de la programació, es construeix una visió del món per aquesta finestra,… deu ni do.\nO, un exemple més proper, qui podia anticipar els canvis en el nostre dia a dia, els nostres compromisos i la nostra disponibilitat, abans del telèfon mòbil?\nInventem objectes, els fem, els adquirim, ens els trobem a sobre i llavors potser comencem a dir allò que són eines i ens condicionen segons l’ús que en fem. O potser ens adaptem a ells, els convertim en una prolongació inconscient de nosaltres, i la nostra visió del món es transforma amb la seva presència.\nAra es parla molt dels canvis provocats per la música a través d’internet, però, i si tirem enrera i pensem en la música abans que fos enregistrable? En un mon sense discos, els concerts havien de ser experiències úniques i irrepetibles, que tampoc està malament. I el problema de si el directe està a l’alçada del disc no existia. I l’economia a l’entorn de la música-objecte no existia. I la feina dels periodistes, era una altra,…\nNo pretenc proposar un retorn a aquells temps, però sí posar en qüestió esquemes que, inconscientment de tant familiars com són, considerem inamovibles. Si de debò cal pensar la música com a problema –que tampoc és imprescindible-, quedar-nos en la idea que la música només pot funcionar si hi ha contractes discogràfics, mitjans de comunicació, festivals i demés potser és una mica limitat. És un model, però no necessàriament l’únic.\nCom en altres qüestions de la vida potser cal adoptar una altra actitud: oblidar-ho tot, encara que sigui provisionalment, repensar com i quina música volem fer i escoltar –o difondre-, i imaginar i construir un entorn a la nostra mida.\n« Article: Sacré! (Nat 27) Article: Música i mística »


sortides CF | Institut Narcís Oller\nVisita d’una escola\nEl passat 27 d’abril els alumnes de 1r de CFGS d’Educació Infantil van visitar l’única escola a Catalunya que utilitza el sistema pedagògic de l’Amara Berri, l’escola Mas Clariana de Cambrils.\nEn aquest sistema no es parla d’assignatures pròpiament, sinó de contextos d’aprenentatge i de… Llegeix més»\nCicles Formatius, Portada CF educació infantil, sortides CF 0\nTambé el dimarts 28, el 1r del CFGS d’Integració Social va fer al Caixa Fòrum de Tarragona una visita dinamitzada de l’exposició temporal sobre l’obra del pintor J.Sorolla, “Apunts a la sorra”, en el marc de l’art com a eina d’inclusió social.\nA continuació van fer… Llegeix més»\nVisita a ludoteques\nDimarts 28 de febrer l’alumnat de 1r i 2n de CFGS d’Educació Infantil va visitar dues ludoteques. Al llarg del matí va poder conèixer el projecte socioeducatiu de la de Sant Salvador i de la de Torreforta. Els dos espais formen part de la Xarxa… Llegeix més»\nEl dia 21 de febrer l’alumnat de 1r del CFGS d’educació infantil va visitar Mas Pintat de Reus, un espai de l’àmbit de l’educació no formal. Mas Pintat és un espai de suport a les famílies de Reus. És un servei que realitza activitats formatives… Llegeix més»


El govern municipal inicia els contactes per aprovar les ordenances fiscals i el pressupost | betevé\nRedacció | dilluns, 5 d'oct. del 2015, a les 13.56\nAl govern en minoria d'Ada Colau li ha arribat l'hora de la negociació en majúscules. Aquest últim trimestre de l'any ha d'aconseguir tirar endavant les ordenances fiscals i el pressupost, els dos expedients de més envergadura a l'Ajuntament. I en el cas de les ordenances, és a dir, els impostos i les taxes municipals, el calendari pressiona perquè s'han de tenir aprovades abans de finals d'any. L'executiu treballa amb aquest escenari. Vol aprovar les ordenances fiscals en Comissió de Govern dimecres de la setmana que ve. També pretén que la Comissió d'Economia hi doni el primer vistiplau el dia 20, i que el ple de finals de mes les tiri endavant inicialment. Després d'un període d'exposició pública, la intenció és que l'aprovació definitiva sigui al ple del 23 de desembre. Però perquè tot això es compleixi, caldrà obrir el diàleg amb els grups, que és el que precisament li van demanar al ple de divendres passat. De moment, els partits NO confirmen cap reunió oficial, tot i que l'executiu preveu fer els primers contactes aquesta setmana, donant prioritat a Esquerra, PSC i CUP. El govern ja va anunciar aquest estiu que per a l'any que ve planteja congelar l'IBI i augmentar les bonificacions del principal impost del consistori. A més, ha iniciat una revisió del cadastre per actualitzar les quotes el 2017 i fer-les més socials. El debat dels impostos i les taxes anirà lligat també al del pressupost de 2016, que el govern pretén aprovar definitivament al desembre, tot i que en aquest cas, el calendari és més flexible. Caldrà veure si al final d'aquest procés es repeteix la foto de l'entesa que hi va haver al juliol amb Esquerra i PSC per fixar mesures urgents contra la pobresa. A ningú no se li escapa, però, que les eleccions del desembre poden condicionar els acords.\nAquesta setmana han de començar els primers contactes del govern municipal amb l’oposició per tirar endavant les ordenances fiscals i el pressupost de l’any que ve. Els primers partits que cridarà l’alcaldessa, Ada Colau, per buscar-ne el suport són ERC, el PSC i la CUP Capgirem Barcelona. De fet, el calendari pressiona perquè els impostos i les taxes municipals s’han de tenir aprovades abans de finals d’any per poder entrar en vigor.\nL’executiu vol aprovar les ordenances fiscals en Comissió de Govern dimecres de la setmana que ve. També pretén que la Comissió d’Economia i Hisenda hi doni el primer vistiplau el dia 20, i que el ple de finals de mes les tiri endavant inicialment. Després d’un període d’exposició pública, la intenció és que l’aprovació definitiva de les taxes i els impostos sigui al ple del 23 de desembre. El govern ja va anunciar aquest estiu que per a l’any que ve planteja congelar l’IBI i augmentar les bonificacions. A més, ha iniciat una revisió del cadastre per actualitzar les quotes el 2017 i fer-les més socials.\nPerò perquè el calendari que ha dissenyat el govern es compleixi, caldrà obrir el diàleg amb els grups, que és el que precisament li van demanar al ple de divendres passat. De moment, els partits no confirmen cap reunió oficial, tot i que l’executiu preveu fer els primers contactes aquesta setmana, donant prioritat a ERC, el PSC i la CUP Capgirem Barcelona. El debat dels impostos i les taxes anirà lligat també al del pressupost de 2016, que el govern pretén aprovar definitivament al desembre, tot i que en aquest cas el calendari és més flexible. Caldrà veure si al final d’aquest procés es repeteix la foto de l’entesa que hi va haver al juliol amb Esquerra i PSC per fixar mesures urgents contra la pobresa.\nCiU critica que se’ls exclogui del diàleg\nEn un comunicat, la regidora de CiU Sònia Recasens ha lamentat que el govern “no parli amb tots els grups” sobre ordenances fiscals i pressupostos. Recasens considera “un menyspreu” que l’executiu no abordi aquests temes amb “el principal grup de l’oposició. També des de Ciutadans s’ha confirmat a BTV que no tenen prevista cap trobada amb el govern per aquestes qüestions. Fonts municipals asseguren que l’executiu buscarà “grans acords i pactes de ciutat en temes importants”.\n— Ada Colau — Alberto Fernández Díaz — Alfred Bosch — Barcelona en Comú — Carina Mejías — CiU — ERC — Jaume Collboni — María José Lecha — ordenances fiscals — plenari municipal — PP — pressupostos — PSC — Xavier Trias


Convocatòria pública per cobrir una plaça d’especialista de sanejament. | Companyia d'Aigües de Vilanova i la Geltrú\nConvocatòria pública per cobrir una plaça d’especialista de sanejament.\nOFERTA DE TREBALL – CONVOCATÒRIA EXTERNA\nPer proveir una plaça d’especialista de sanejament de la Companyia d’Aigües de Vilanova i la Geltrú.\nJornada laboral segons el vigent conveni col·lectiu.\nCategoria d’especialista de sanejament.\nEn el cas que existeixi més d’un/a aspirant que superi el procés de selecció, quedaran en llista d’espera, per ordre de puntuació, durant un any.\nTenir la formació de FP2 o CCFF de grau superior, en tots el casos corresponents a les famílies professionals següents: Delineació, Instal·lació i Manteniment, Fabricació mecánica, Edificació i obra civil, Energia i Aigua.\nS’acceptaran titulacions superiors en les següents especialitats: Arquitectura tècnica i edificació, Enginyeria Civil, Enginyeria d’Obres Públiques, Enginyeria en geoinformació i geomàtica, Enginyeria Mecànica.\nConeixements de català, nivell C.\nL’absència de justificació documental mitjançant fotocopia compulsada d’un o mes dels requisits de l’aspirant, serà motiu d’exclusió a la convocatòria de selecció.\nLes persones interessades hauran de presentar una sol·licitud al Gerent de la Companyia d’Aigües de Vilanova i la Geltrú, carrer Col·legi, 38, fins al dia 4 de novembre de 2016, acompanyada de la documentació següent,\nFotocopies dels documents acreditatius dels requisits anteriorment esmentats i altres mèrits valorables.\nEl dia 9 de novembre de 2016 es farà pública al tauler d’anuncis i al web de l’empresa , la llista d’aspirants admesos/ses i exclosos/ses, així com el dia d’inici de les proves de selecció.\nBASES DE LES PROVES DE SELECCIÓ\nArts. 18-19-20 Ordenança projectes de clavegueram\nOrdenances i reglaments es troben a “La Companyia”\nVilanova i la Geltrú, 20 d’octubre de 2016


Bosses de platja per profes! Amb frases originals per final de curs (2) - KIWI SOLUTIONS S.L.\n> QUÈ REGALAR?>MESTRES>BOSSES >BOSSES DE PLATJA\nBOSSES DE PLATJA Hi ha 30 productes.\nMostrant 25 - 30 de 30 elements\nBOSSA BLANCA DE PLATJA MOLTES GRÀCIES\nBossa de platja blanca amb les nanses negres, amb la frase: Moltes gràcies...per tot el que has fet! Personalitzable amb el nom del professor/a, de la classe, etc. Bossa de gran capacitat, ideal per anar a la platja o a comprar. Les mides de la bossa són de 38x50cm i de la nansa 60cm. Ideal per regalar per final de curs.\nBOSSA BLANCA DE PLATJA BONES VACANCES\nBossa de platja blanca amb les nanses negres, amb la frase: T'has guanyat unes bones vacances. Personalitzable amb el nom del professor/a, de la classe, etc. Bossa de gran capacitat, ideal per anar a la platja o a comprar. Les mides de la bossa són de 38x50cm i de la nansa 60cm. Ideal per regalar per final de curs.\nBossa de platja amb nansa llarga. Ideal per anar a la platja, comprar, etc. La bossa ve impresa amb el disseny d'Amelie By Rous, La vida despentina. I si vols, pots acabar-la de personalitzar amb un nom, una frase.. O si el disseny t'encanta, te'l deixem tal i com és! Material de lli resistent,apte per anar a la rentadora. La impressió no es descoloreix....\nBossa de platja amb nansa llarga. Ideal per anar a la platja, comprar, etc. La bossa ve impresa amb el disseny d'Amelie By Rous, Avió de paper. I si vols, pots acabar-la de personalitzar amb un nom, una frase.. O si el disseny t'encanta, te'l deixem tal i com és! Material de lli resistent,apte per anar a la rentadora. La impressió no es descoloreix....\nBossa de platja amb nansa llarga. Ideal per anar a la platja, comprar, etc. La bossa ve impresa amb el disseny d'Amelie By Rous, Respira. I si vols, pots acabar-la de personalitzar amb un nom, una frase.. O si el disseny t'encanta, te'l deixem tal i com és! Material de lli resistent,apte per anar a la rentadora. La impressió no es descoloreix. Bossa de...\nBossa de platja amb nansa llarga. Ideal per anar a la platja, comprar, etc. La bossa ve impresa amb el disseny d'Amelie By Rous, Respira bombolla. I si vols, pots acabar-la de personalitzar amb un nom, una frase.. O si el disseny t'encanta, te'l deixem tal i com és! Material de lli resistent,apte per anar a la rentadora. La impressió no es descoloreix....


Ordino demanarà un forfet per sectors i més reduït per a Arcalís en temporada baixa - FÒRUM.ad\nOrdino demanarà un forfet per sectors i més reduït per a Arcalís en temporada baixa\nOn: 25/06/15 20:59\nEl Comú d’Ordino demanarà un preu “competitiu” per a Arcalís i proposarà que els esquiadors puguin adquirir forfets separats per sectors en la negociació del contracte-mandat amb EMAP. Segons ha indicat el cònsol major de la parròquia, Ventura Espot, “deixar morir” la marca Vallnord seria “una imprudència” però cal buscar fórmules per compensar les dificultats d’accés i l’afluència entre els diferents sectors, com pot ser establir un preu més baix per al domini ordinenc en temporada baixa. De la seva banda, el cap de l’oposició, Enric Dolsa, ha fixat el tema d’Arcalís com un punt clau en les converses per fer una llista conjunta entre Convergents d’Ordino i Acció Comunal d’Ordino.\nEls “problemes comercials” d’Ordino- Arcalís segueixen sent la principal preocupació del Comú. Així, en vistes a la negociació del contracte-mandat que s’estableix anualment entre SECNOA i EMAP, el Comú ordinenc demanarà un “preu competitiu per ser atractius”, segons ha assenyalat el cònsol major, Ventura Espot. En aquest sentit, en el repartiment d’ingressos cal buscar un balanç que sigui proporcional als visitants de cada sector però també un preu d’acord a les possibilitats de cada zona.\nAixí, volen que els esquiadors puguin adquirir un forfet únicament per al sector d’Arcalís i paguin per la zona en la que trien fer la seva estada. “Cal buscar fórmules per fer que el repartiment sigui proporcional a l’estada dels esquiadors”, ha assenyalat la cònsol menor, Consol Naudí.\nA més, creuen que el preu per aquest forfet ha de ser més barat en temporada baixa ja que els problemes d’accés fan que entre setmana hi hagi poca gent i cal atraure visitants.\nAmb tot, cap de les dues societats es planteja deixar Vallnord, segons Espot. “És una marca molt coneguda i seria una imprudència deixar-la morir”, ha afirmat. El que esperen és que s’arribi a un acord per poder implementar aquests canvis de cara a la temporada vinent.\nAquest seria també el tema principal que acabarà de decidir una possible llista conjunta entre CD’O i ACO, segons ha declarat el cap de la minoria, Enric Dolsa. La seva opció és “tornar enrere amb el tema Vallnord” però veuen difícil sortir de la marca. Amb tot, la solució “no pot esperar més”, segons Dolsa, perquè sinó “en un futur pròxim hi haurà problemes molt greus de finançament i de tresoreria”. “No hi ha solucions intermèdies”, ha lamentat, però si no hi ha acord en aquest punt no continuaran les negociacions, ha avisat.\nDolsa s’ha fixat el 30 de juliol per prendre una decisió sobre la candidatura conjunta però Espot ha considerat que es pot negociar fins a l’últim moment i ha confiat que trobaran una sortida per Arcalís que convenci també als Convergents.\nDes de la minoria han informat també d’una sentència favorable a la demanda d’un particular contra el Comú d’Ordino per un problema d’accessos a un terreny de Segudet. La cònsol menor, però, ha indicat que es tracta d’una demanda entre dos particulars sorgida arran de l’elaboració del cadastre i que correspon a la Justícia determinar la propietat del terreny. “El Comú només ha de posar una divergència”, ha exposat Naudí.\nPrevious Post: Andorra Telecom posa en marxa un sistema de sensors per a persones dependents\nNext Post: L’Assemblea Nacional francesa aprova la ratificació de quatre tractats signats amb Andorra


El MoraBanc afronta una nova prova davant el Bilbao - El Periòdic d'Andorra\nEl cos tècnic observa l’equip en l’entrenament d’ahir. | BCA\nNou rival de la Lliga Endesa per al BC MoraBanc Andorra. Avui juga a Mollerussa davant el Dominion Bilbao Basket, partit que servirà per comprovar en quin estat de desenvolupament es troba l’equip en aquesta pretemporada.\nAquest, com la resta, només és un matx de preparació. «El partit torna a ser un entrenament de qualitat davant d’un rival important que també té bastantes baixes i que ens ha de servir per posar-nos bé per l’inici de temporada», indica l’entrandor del MoraBanc, Joan Peñarroya, que la setmana vinent ja tindrà la plantilla al complert per l’arribada dels internacionals Shermadini, Burjanadze i Schreiner, que «arribaran en un estat de forma superior als que estan aquí perquè venen de competir». L’enfrontament serveix per comprovar conceptes, però «no és moment encara de treure moltes conclusions. Hem de continuar treballant i assimilant la feina i la càrrega física que portem. De fet aquesta és la darrera setmana en què els jugadors aniran tan cansats». El tècnic destaca especialment la feina que s’està portant a terme dels últimes setmanes, i l’actitud mostrada pels jugadors: «El que em té més content és com està treballant tothom, les ganes que tenen».\nPreus per la Lliga Catalana / El 28 i 29 d’aquest mes el Poliesportiu d’Andorra acull la Lliga Catalana ACB. L’entrades per un dia de competició costaran 10 euros, i per les dues jornades quinze. Els socis del MoraBanc tindran les entrades a meitat de preu. Les semifinals es jugaran el dia 28 amb els enfrontaments FC Barcelona Lassa-Divina Seguros Joventut (18.00 hores) i MoraBanc-ICL Manresa (20.45 h). La final serà l’endemà a les 21.00 h.


A Palafrugell el Fons Europeu de Desenvolupament Regional (Feder) destinarà 860.164 euros en dos projectes. Un primer és la primera fase del projecte museogràfic del Museu del Suro. Aquest fomra part de la 'Renovació de museografies de la Xarxa Territorial de Museus de les Comarques Gironines', i té un cost total de 502.195 euros. Una meitat l'aportarà el fons Feder i l'altra a parts iguals entre l'Ajuntament de Palafrugell i la Diputació de Girona.\nProjecte global molt avançat\nEn aquesta primera fase del porjecte s'intervindrà a la planta baixa i es traslladarà les seccions de maquinària de transformació del suoro a la primera planta. Fons municipals han explicat que un cop acabades les obres s'haurà avançat en l'execució del projecte global i definitiu del Museu en la seva ubicació a l'antiga fàbrica de Can Mario.\nLa renovació de projectes museogràfics també beneficiarà Sant Feliu de Guíxols. En global el Fons Feder hi destinarà 765.000 euros a repartir entre 5 pobles i ciutats.\nL'altre subvenció permetrà invertir 357.968 euros en l'adquisició d'una caldera de biomassa per la piscina municipal amb finançament a parts iguals entre el fons Feder per una banda i la Diputació i l'Ajuntament per l'altra. Forma part d'un projecte global de 'Calderes, xarxes de calor i instal·lacions per a la producció d'estella'. En el conjunt de les Comarques Gironines s'instal·laran 22 calderes de biomassa i es crearan carrils bici i vies verdes en 51 municipis.\nDins aquest bloc d'eficiència energètica Pals rebrà una part dels 2 milions d'euros per millorar en eficiència energètica l'enllumenat públic exterior d'edificis municipals amb altres 11 pobles i ciutats.


La Selva - 30/03/2020 - 08:47\nEn el cas de les llars amb persones en quarantena, cal seguir les recomanacions del Ministeri de Sanitat\nEn el cas de les llars sense positius, ni persones en quarantena, la separació dels residus s'exercirà com es fa habitualment. En aquest sentit, i per tal de reduir al màxim la fracció resta que arriba a les plantes de tractament, convé recordar la importància d'optimitzar la recollida separada i dipositar en els seus contenidorsúnicament els residus corresponents a aquests fraccions. Finalment, cal tenir present que els guants de làtex o nitril utilitzats per fer la compra o altres usos no són envasos i, per tant, no han de dipositar-se en el contenidor d'envasos lleugers (groc) i han d'anar al contenidor gris de la fracció resta.\nEn el cas de les llars amb persones en quarantena, cal seguir les recomanacions del Ministeri de Sanitat, els residus del pacient, inclòs el material d'un sol ús utilitzat per la persona malalta (guants, mocadors, mascaretes), s'han d'eliminar en una bossa de plàstic (BOSSA 1) en un cubell d'escombraries disposat a l'habitació, preferiblement amb tapa i pedal d'obertura, sense fer cap separació per al reciclatge. La bossa de plàstic (BOSSA 1) s'ha de tancar adequadament i introduir-la en una segona bossa d'escombraries (BOSSA 2), a la banda de la sortida de l'habitació, on a més es dipositaran els guants i mascareta utilitzats pel cuidador i es tancarà adequadament abans de sortir de l'habitació. La BOSSA 2, amb els residus anteriors, s'ha de dipositar amb la resta dels residus domèstics a la bossa d'escombraries (BOSSA 3) corresponent al cubell de fracció resta. La BOSSA 3 també es tancarà adequadament. Immediatament després es realitzarà una completa higiene de mans, amb aigua i sabó, al-menys de 40-60 segons. La BOSSA 3 es dipositarà, exclusivament al contenidor de fracció resta, i està totalment prohibit dipositar-la en els contenidors de recollida separada de qualsevol de les fraccions separades (orgànica, envasos, paper, vidre o tèxtil) o abandonar-la en l'entorn. Per prevenció, cal utilitzar els pedals per obrir les tapes o guants per evitar el contacte entre l'usuari i el contenidor.\nSi la persona malalta resideix en un municipi amb servei de recollida porta a porta, haurà de lliurar la bossa de l'habitació del malalt al servei de recollida de resta setmanal, mentreno s'estableixi un servei específic a la porta de recollida dels residus de llars amb positius o quarantenes.\nNORA ha incrementat els serveis per combatre el COVID-19\nDes de l'inici de l'estat d'alarma amb el COVID-19, l'empresa comarcal NORA SA ha incrementat els seus serveis amb l'objectiu d'evitar contagis a la població. Entre les mesures que s'han adoptat hi ha l'increment de les rentades de carrers amb aigua a pressió i l'augment de l'aplicació de desinfectants en els rentats de contenidors. L'empresa, que presta servei a la major part de municipis de la comarca de la Selva, ha adaptat els serveis a les actuals circumstàncies. Així, s'han reorganitzat les rutes de recollida i s'han incrementat els serveis oferts als centres hospitalaris.\nPel que fa a la prevenció de riscos entre els propis treballadors, s'introdueixen protocols d'higiene i es mantenen fixos els grups de treball.\n#laselva #nora #coronavirus


Els pagesos reclamen amb urgència una Mesa Sectorial de Producte Local\nEls pagesos demanen un segell indetificatiu del producte fet aqui\nLes organitzacions agràries reclamen a la Conselleria d’Agricultura eines i estratègies per promocionar-ne el consum\nHa estat una iniciativa conjunta de les quatre organitzacions agràries de Mallorca: ASAJA, Unió de Pagesos, UPA-AIA i de la Uniò de Cooperatives Agrolimentàries. Han fet un front comú per demanar a la conselleria d’Agricultura del Govern Balear que s’impliqui en la protección de la producción local, sobre tot ara en temps de crisi.\nEls pagesos demanen un segell indetificatiu del producte fet aqui | Bodegues Miquel Oliver\nEls pagesos se senten especialment preocupats pel que situacions extremes com el temporal Glòria i les restriccions de la COVID han deixat veure: Prestatgeries de les grans superficies buides d’aliments, especialmente de tots aquells que havien d’arribar de la Península. Una imatge que ha fer reflexionar el consumidor quan podía comparar que qualsevol botiga de barri o de poble no en tenia cap de problema d’bastiment de productes frescos. És per això, que les organitzacions productores han fet veure a la conselleria de Mae de la Concha, i molt especialmente al departament de SObirania Alimentària que aguna cosa s’ha de fer.\n“Necessitam poder establir que és un producte local i distingir-ho amb un segell indetificatiu, regulat i certificat, d’una manera rápida i efectiva. Ara més que mai, tenim l’oportunitat”, diuen a través d’un comunicat signat per totes quatre organitzacions.\nUna petició que s’estructura en demandes concretes: Un pla de promoció ordenat i potent, un pla d’estudi per abordar les grans superficies comercials i la participació del sector en la presa de decissions de la conselleria al respecte.\n“Una vegada tenguem una marca identificativa clara podrem fer arribar a la ciutadania tot allò que és local, sembrat, produït i transformat aquí i on es pot aconseguir”, afegeixen els productors.\n“Ningú millor que nosaltres coneix el producte que feim, per això, la promoció ha de comptar amb el sector; un sector que coneix de primera ma aquests produstes, tant el seus punts forts com les seves febleses”.\n“Ara que la ciutadania ha près consciencia és el moment d’envestir una acció potent a favor del consum de producte local”. Els pagesos esperen respostes.


L'Impacte de l'estudi EPIFFAC - AFIBROCAT\nPublicat a 24 gener 2013 per Montse Marti Ynglès\nL’Impacte de l’estudi EPIFFAC\nAhir dia 23 de gener va tindre lloc la presentació dels resultats de l’estudi EPIFFAC, a les 19h al Col·legi Oficial de Metges de Barcelona.\nDesprés d’una càlida benvinguda per part del Dr. Vilardell, patró de la Fundació FF i Cap del Col·legi de Metges, i d’unes paraules de la presidenta de la Federació d’Afectats de FM i SFC, Emília Altarriba, va començar l’explicació sobre l’estudi. En primer lloc va prendre la paraula el Dr. Carbonell amb una petita introducció sobre l’estudi i posteriorment el Dr. Collado va exposar els resultats concloents de l’estudi. Finalment per acabar, Roser Vallès, Cap del gabinet del conseller de salut, va tancar la presentació.\nEn un dia tant especial, des de la Federació FF es va voler rendir homenatge a a família Borggi per l’eterna dedicació del doctor Moisès Broggi a la Fundació, i per tots els valors que ha transmès durant tota la seva vida a aquells que el van envoltar.\nEntrada prèviaAnterior Es pot trigar sis anys en diagnosticar la fibromiàlgia. En pateixen140.000 catalans\nEntrada següentSegüent Un nuevo estudio prueba que la Fibromiálgia tiene bases biológicas


Cerca totes les ofertes d'hotels a Oberrot Entrada:\nLandhotel Ulenhof...Habitacions per nit per només72 EUR Més zones a Oberrot\nMés de 1.150.000 propietats en tot el móns - cada dia n'afegim més Amb la confiança de més de 30.500.000 clients satisfets Garantia de preus més baixos 12 milions i més resenyes de clients d'Agoda Amb disponibilitat a més de 58.000 ciutats en tot el món Llocs històrics de Oberrot Restaurants i cafeteries\nEisenbahn GastehausGasthof zu LindeGoldener AdlerLandgasthof PflugWaldhorn\nOberrot és la mescla perfecta de tranquilitat i oci a l'emocionant ciutat de Oberrot. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Amb calor i comfort, Oberrot és un lloc per a vacances relaxades després d'una setmana de feina. Pels millors allotjaments a la ciutat i els preus més baixos a comparar, no miri més enllà d'agoda.com. Explori un llistat complet d'allotjaments i trobi el lloc perfecte per a vostè. Simplement entri les seves dates d'estada a la nostra pestanya de recerca per a trobar les millors ofertes d'hotels a Oberrot.\nHotels destacats a Oberrot, Oberrot\nPer als viatgers què vulguin captar les imatges i els sons de Oberrot, Landhotel Ulenhof és...\nTots els hotels de Oberrot\nHotels a Oberrot: Landhotel Ulenhof\nLlocs d'interès a Oberrot: Gasthof zu LindeEisenbahn Gastehaus


Formació | Colectic\nAcció educativa i comunitària\nA Colectic entenem la formació com un procés basat en l’aprenentatge compartit i pràctic, a través de metodologies learning-by-doing (aprèn mentre fas). Per això, dissenyem i desenvolupem itineraris i tallers formatius personalitzats i adaptats a les necessitats i objectius de cada alumne o grup d’alumnes.\nOrganitzem i impartim activitats formatives adreçades a ciutadania en general, professorat, entitats socials i de l’economia social i solidària, administració pública, escoles, comerciants i un llarg etcètera. Digues què i com vols aprendre i nosaltres fem la resta!\nDisseny i redacció de materials formatius: elaboració de propostes, recerca d’informació, disseny d’itineraris formatius, disseny de l’aula i el perfil del docent i redacció de materials i activitats.\nFormació en competències digitals: cursos, tallers i càpsules a mida i adaptades a les necessitats dels i de les nostres alumnes (seguretat a la xarxa, programari lliure, comunicació 2.0, blogs, alfabetització digital, eines ofimàtiques i multimèdia, robòtica educativa, programació, ús d'eines tecnològiques, mobilitat, impressió 3D, vídeo i ràdio comunitària, rap educatiu, etc).\nPFI d'auxiliar de manteniment i reparació d'equipaments informàtics: formació teòrico-pràctica (1000 hores lectives, 180 de les quals són pràctiques a empreses) adreçada a joves de 16 a 21 anys que no hagin finalitzat l'ESO i es trobin en situació d'atur.\nCentre col·laborador ACTIC: espais setmanals per a la realització de les proves oficials de l’ACTIC (Acreditació de Competències de Tecnologies de la Informació i la Comunicació), complint tots els requisits tècnics previstos i la supervisió dels nostres professionals per garantir l’èxit de l’execució de la prova. Informació i difusió a la ciutadania sobre la prova.\nEntorns virtuals d'aprenentatge Moodle: allotjament, manteniment i desenvolupament de la plataforma així com la configuració i gestió de continguts SCORM de les editorials dels libres digitals.\nConsulta el nostre catàleg d'activitats de robòtica!\nConsulta el nostre catàleg de formacions en competències digitals!\nDrets.exe: un projecte sobre drets digitals\nSuport a entitats amb tràmits en línia i certificat digital\nOficina Tècnica de l'Ateneu d'Innovació Digital i Democràtica - Canòdrom\nOficina Tècnica de la Xarxa Òmnia\nGet Your Facts Straight!: alfabetització mediàtica de les persones joves i adultes\nOpen AE: promoció de programari lliure en educació no formal\nCODINC - Coding for Inclusion


Un estudi de la UdL constata risc de despoblament en 200 municipis catalans\nLa renovació generacional passa per la immigració de joves d'origen estranger\nMunicipis i sistemes urbans a la cua de la dinàmica demogràfica i econòmica\nUn total de 200 municipis de Catalunya, 89 dels 231 de la demarcació de Lleida, es troben en situació crítica de despoblament. Aixi ho constata l'estudi Nous índexs de relleu generacional al món rural, elaborat pels geògrafs de la Universitat de Lleida (UdL), Ignasi Aldomà i Josep Ramon Mòdol, i que forma part del projecte Smart BCN Rural.\nEl risc de pèrdua d'habitants més gran es localitza actualment a les comarques del Pirineu i el Prepirineu, especialment als Pallars, el Solsonès, l’Alt Urgell, la Noguera o el Berguedà. Pel que fa a la franja entre Lleida i el Camp de Tarragona, els municipis més afectats es troben a les Garrigues, la Conca de Barberà i el Priorat, mentre que a les Terres de l’Ebre -una altra de les zones crítiques- hi trobem la Terra Alta i la Ribera d’Ebre. Dels cinc municipis amb un risc més elevat: Cava, Bellpart, Salvallà del Comtat, Riu de Cerdanya i Josa i Tuixén, tres pertanyen a comarques lleidatanes, mentre que dels sistemes urbans situats a la part més baixa -Organyà, Bellver de Cerdanya, Flix, Oliana i Ponts- quatre són de la demarcació de Lleida.\nEl risc s'ha calculat a partir de diversos índexs de relleu generacional al món rural: la població, la població menor de 15 anys i el potencial de creixement al 2019, i el creixement demogràfic, el saldo migratori i el creixement de llocs de treball entre 2013 i 2019. Tots aquests índex seran revisats i actualitzats anualment per a seguir-ne l'evolució, expliquen des de l'Associació d’Iniciatives Rurals de Catalunya, que és qui va encarregar l'estudi a la UdL amb l’objectiu de disposar de nous indicadors quantitatius al món rural català i aixi poder-ne incentivar el repoblament.\nEntre els 200 municipis amb pitjor dinàmica de Catalunya 163 tenen menys de 500 habitants, 32 entre 500 i 1.000, i 4 entre 1.000 i 2.000. La majoria són municipis petits amb una estructura envellida de la població i escassa i poc diversificada activitat econòmica, sovint amb un nul desenvolupament industrial i un nivell de serveis clarament insuficient. L'activitat agrària principal ocupador laboral en altres tems s'ha mecanitzat, sense alternatives laborals. "Hi ha clarament dos Catalunyes, la urbana i la rural i, mentre la urbana continua creixent, la rural continua en regressió. El país no és reequilibra, es fa més desequilibrat", explica Ignasi Aldomà.\nEls autors de l'estudi conclouen que cal passar a l’acció amb mesures contundents per evitar el despoblament de la Catalunya rural i que la renovació generacional ve, sobretot, d'immigració jove d'origen estranger que "es comporta en funció de les necessitats del mercat de treball i informacions de reclam". "En aquests municipis per l'estructura demogràfica actual només es podria reverir la situació amb contingents de població migrada jove", afirma Josep Ramon Mòdol.\nL'estudi també subratlla la dependència i evolució del procés de terciarització de l'economia catalana que el 2019 ja comptava amb més del 78% dels llocs de treball ubicats en aquest sector i el seu límit en determinades zones de muntanya. A més, dibuixa una estreta relació del sector serveis i l'ocupació femenina a nivell comarcal.\nNous index de relleu generacional al món rural


Apartment Forsthof M Teterow Alemanya - Ofertes d'hotels amb els MILLORS DESCOMPTES EN LÍNIA\nMés informació sobre Apartment Forsthof M\nSi el que està buscant és per un hotel ben situat a Niendorf, no busqui més enllà de Apartment Forsthof M. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Apartment Forsthof M, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen Wi-Fi gratuït en totes les habitacions, aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de pesca, parc infantil, ping pong, equitació, jardí. Apartment Forsthof M és un lloc ideal d'estada pels viatgers que busquin encant, comfort i facilitat a Niendorf.


Trobats els mecanismes darrera la millora cognitiva per extracte de te verd en Síndrome de Down - El·lipse\nUn equip científic del CRG ha descrit les vies d’acció d’un possible tractament que milloraria l’aprenentatge i la memòria a la Síndrome de Down.\nCRGEpigenèticaNeurobiologiaNeurodesenvolupamentSíndrome de Down\nEl EGCG, una substància de l'extracte de te verd, beneficiosa per la cognició en la Síndrome de Down. Foto de Jia Ye per Unsplash\nInvestigadores i investigadors del Centre de Regulació Genòmica (CRG) han publicat un estudi on es descriuen alguns dels mecanismes moleculars pels quals el galato de epigalocatequina (EGCG per les seves sigles en anglès), procedent d’extractes de te verd, és un efectiu tractament per a la millora cognitiva de persones amb Síndrome de Down, com ja havien demostrat prèviament.\nL’estudi, dut a terme per un equip liderat per la Mara Dierssen, ha estat realitzat en models de ratolí que repliquen la Síndrome de Down, i ha servit per a identificar cinc xarxes de proteïnes, crucials per al desenvolupament cognitiu, que es veuen afectades amb la trisomia del cromosoma 21 que caracteritza la síndrome.\nAixí, les autores han vist que a partir d’un tractament combinat de EGCG i una teràpia experimental d’estimulació cognitiva s’ha restaurat el 70% de les xarxes proteiques afectades, que han arribat a nivells fisiològics sans. A més, altres xarxes proteiques han estat potenciades en el que podria ser un “mecanisme compensatori positiu que potencia les cascades relacionades amb la plasticitat involucrades en l’aprenentatge i la memòria”.\n“Gràcies a aquests resultats, les teràpies combinatòries prometedores impulsaran o prolongaran la millora cognitiva actual per al tractament de la discapacitat intel·lectual”\n– Investigadora i autora principal de l’estudi del CRG –\nAmb això, l’estudi permet avançar un pas més en la comprensió dels mecanismes moleculars que interfereixen en el desenvolupament neuronal en la Síndrome de Down, i aferma les bases de futures teràpies de millora cognitiva.


diumenge, 12 de juliol de 2020 01:37h\nPassats quatre mesos de l’acte fundacional de la campanya 'Per un bon finançament' a Inca, el grup promotor valora positivament el seu transcurs i recorregut:\n1- En primer lloc, el grup promotor destaca la implantació territorial i mediàtica de les organitzacions integrants que han facilitat la realització de fins a 10 actes a nivell local, que han servit per difondre el manifest i les reivindicacions en matèria de finançament de la campanya. S’han combinat presentacions, col·loquis amb experts on també hi han participat agents del teixit associatiu municipal i nombroses aparicions en premsa (editorials, monografies, columnes, etc). En matèria d’aliances, celebrar l’acte conjunt amb la plataforma homòloga valenciana.\n2- En segon lloc, el grup promotor reivindica l’adhesió de més de 20 municipis de les Illes Balears al 'Manifest per un bon finançament' expressat a través de les mocions als plenaris. Menció especial mereix el Consell de Mallorca, institució que ha compartit els mateixos criteris d’afinitat.\nEn aquest sentit, han trobat necessari apuntar que el suport dels partits polítics a la causa del «finançament just» és major que la majoria parlamentària del Govern.\nDavant la nova conjuntura política, amb l’arribada d’un nou Govern espanyol encapçalat per Pedro Sánchez, el grup promotor manifesta:\n1- La seva esperança davant la nova situació de canvi polític al govern d’Espanya, tot esperant que sigui més positiva pels interessos de la ciutadania de les Balears.\n2- El caràcter prioritari i urgent de l’aprovació d’un bon REB, a l’alçada de les necessitats de les Illes Balears; sense renunciar a la revisió del deute de l’Estat amb l’autonomia i la derogació de la Llei Montoro.\n3- Malgrat tenir constància de les dificultats del context actual, instam el Govern a fer arribar al nou executiu els criteris d’ordinalitat i d’augment de la capacitat recaptatòria que ha de regir el futur model de finançament autonòmic.\n4- La voluntat persistent de seguir un full de ruta propi, des de la campanya 'Per un bon finançament', continuant amb les tasques de presència pública i de sensibilització a peu de carrer entorn a la necessitat d’acabar amb l’infrafinançament que patim.


Apartment Ingrid Pula Croàcia - Ofertes d'hotels amb els MILLORS DESCOMPTES EN LÍNIA Atenció al Client\nApartment IngridTeslina 39, Pula Centre, Pula, Croàcia, 52100 - Veure al mapaNotable7,4Basada en22comentarisApartment IngridVeure més fotosplatjaVeure més fotosVeure més fotos7,4 Molt bona valoració dels hostesVeure tots els comentaris"The apartment was large and I felt as if I was staying n a r..."DianeIsraelBanyVeure més fotosVeure totes les 30 fotos\nAl visitar Pula, vosté es sentirà com a casa a Apartment Ingrid, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Apartment Ingrid ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix transport hotel/aeroport, habitació familiar, servei de bugaderia, servei de llançadora, àrea de fumadors. Gaudiu de les comoditats d'alta gama com ara servei de despertador, llits extrallargs (> 2 metres), ventilador, aparell de televisió, TV satèl•lit/cable per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Apartment Ingrid.


Les juntes electorals adverteixen que no podran resoldre tots els recursos per no ser a les meses - El triangle\nLes juntes electorals adverteixen que no podran resoldre tots els recursos per no ser a les meses\nEls membres de mesa amb una al·legació no resolta s'hauran de presentar igualment al col·legi electoral\nActualitat, Obertura, Poders, Sanitat, Tribunals\nDemà se celebren eleccions a Catalunya. Unes eleccions marcades per la pandèmia. A hores d’ara encara hi ha gent que no sap si aquest diumenge haurà de ser o no a una mesa electoral. Aquest dissabte és l’últim dia que tenen les juntes electorals de zona (JEZ) per resoldre les més de 30.000 al·legacions que s’han presentat per no haver-hi d’anar. És per això que la Junta Electoral Central (JEC) els exigeix que es posin les piles, i demana als ajuntaments que, si cal, posin els mitjans necessaris per poder contestar tots els recursos.\nAixí i tot, les JEZ adverteixen que, probablement, no seran a temps de resoldre totes aquestes al·legacions. El president de la de Barcelona capital, Santiago García, ha reconegut a Ràdio 4 que gairebé 2.000 de les 10.000 que han rebut quedaran sense resposta. I que, en aquest cas, els afectats hauran d’anar a la mesa.\nLa Generalitat sabrà aquest dissabte del cert a quantes meses els faltarà personal. Tot i aquest nombre ingent d’excuses presentades, el conseller d’Exteriors, Bernat Solé, ha calculat a TV3 que només hi ha 10 meses de les més de 9.000 que hi ha a Catalunya que ara mateix no tenen prou membres.\nPel que fa a la nit electoral, el Govern preveu que diumenge a la mitjanit ja estigui aclarit el recompte. El responsable del procés electoral, Ismael Peña López, explicava ahir a RAC1 que aniran més lents perquè hi ha més vot per correu i perquè hauran de remenar les paperetes amb guants.\nMentrestant, es continuen fent proves d’antígens voluntàries a les persones designades a les meses. Avui és l’últim dia per fer-se-les.\nSegons les dades de Correus, 265.000 persones han votat per correu. Són el 93% dels que el van sol·licitar, rècord indiscutible.


HISTORIA DE BUTXACA DE CATALUNYA. CASAMIQUELA,ORIOL ANDRES. 9788417082833 Librería COMPAS Universidad\nHistòria de butxaca de Catalunya és un llibre que recorre de manera rigorosa i amena la història del nostre país, amb un centenar de capítols breus sobre els fets històrics que ens han fet com som, des de la prehistòria fins al referèndum de l'1 d'octubre de 2017. A més, la majoria de temes s'il·lustren amb imatges d'obres d'art i llocs visitables actualment per a qui vulgui viure la història en primera persona. Cal tenir en compte que els temes es presenten cronològicament però alhora són independents, de manera que el lector és lliure de llegir-los un darrere l'altre o navegar pels temps saltant dels àrabs del segle viii als almogàvers del xiv, passant pel turisme dels nostres temps o la Guerra de Successió. Història de butxaca de Catalunya, un llibre pensat per als catalans amb curiositat per la història del nostre país, però també per als visitants que vulguin conèixer els fets que ens han forjat com a poble.\nVista previa: HISTORIA DE BUTXACA DE CATALUNYA


Inici » Finques » Pis » Vilassar de Mar » PC-82\nSi vols viure en una de les millors zones de Vilassar de Mar i en una comunitat amb totes les comoditats no pots deixar escapar aquesta oportunitat.\nEL pis esta situat en una finca amb ascensor, la zona comunitària té zona enjardinada i piscina i el pàrquing i el traster estan inclosos en el preu. A més la seva ubicació és excel•lent, ja que esta al costat de tots els serveis com poden ser transport públic, farmàcies, mercat, supermercat, restaurants, col•legis, guarderies, centres esportius,... però en una zona molt tranquil•la i amb molt poc tràfic. A 5 min de la platja a peu i amb orientació sud/est!!!!\nNomés entrar al pis trobem un rebedor que ens dona accés a la cuina i al menjador. La cuina és amplia, esta en bones condicions i té sortida a galeria. El menjador també és ampli i té molta llum natural ja que té sortida a balcó orientat a sud.\nDes del menjador accedim ala zona de nit formada per dos habitacions doble (una d’elles amb armaris encastats) i una individual. Totes les habitacions són exterior i tenen molta llum natura ja que estan orientades a est o sud/est. En aquest zona també hi trobem un bany complet amb plat de dutxa.\nPis per entrar a viure al centre de Vilassar de Mar, no ho dubtis més i demana’ns visita!!!!\nMetres quadrats: 88\nAntiguetat : 1984\nMetres del balcó o la terrassa : 6\nFusteria interior : Alumini\nOrientació : Sud/est\nVistes: Muntanya i ciutat


Finalitzada la reforma del nou casal de barri al districte barceloní d'Horta-Guinardó\nPublicat 02/05/2021 15:39CET\nL'Ajuntament de Barcelona ha finalitzat les obres de reforma d'un edifici situat al carrer del Llobregós 107-113, al districte d'Horta-Guinardó, que l'han convertit en un nou casal de barri.\nL'espai, amb una superfície de 1.043 metres quadrats, es troba al barri del Carmel i dona resposta a una històrica reivindicació veïnal, ha informat l'Ajuntament de Barcelona aquest diumenge en un comunicat.\nL'equipament ha estat pensat amb les entitats del barri i permetrà oferir un espai de participació i creació conjunta que fomenti la relació entre els veïns.\nLes entitats que se situaran al nou casal són ADSIS, PDC Carmel Amunt, Coordinadora d'Entitats del Carmel, 40' parriba 40' pabajo, Carmel Comerç, Cercle de Cultura Sinatrahem, Grup Scout Makarenko i Grup Dance.\nEl projecte ha significat la redistribució interior de tot l'edifici en dues plantes independents: la planta baixa compta amb una recepció, una sala d'actes, una altra compartimentada i una altra de reunions, una zona de despatxos, vestuaris i un magatzem.\nI en la primera planta, on la fundació ADSIS té un ús preferent, hi ha aules perquè puguin desenvolupar la seva activitat i una cuina.


Cròniques BMR 18-19 | Bàsquet Manyanet Reus | Pàgina 2\n6 Mai, 2019 BàsquetManyanetReus\nMANYANET REUS A 44-66 SANT NICOLAU\nEl Sènior Femení A va perdre per 44 – 66 davant d’un gran equip com és el Sant Nicolau.\nEl Sant Nicolau va començar amb una gran intensitat en el partit i van aconseguir un parcial favorable de 9 – 14 en el primer període.\nLes nostres es van aproximar el resultat amb una diferència de tres en el segon quart però el sant Nicolau portava el ritme de partit en tot moment. Aquest aspecte va servir perquè les rivals augmentessin la diferència en el resultat final.\nPròxim partit a la pista del Balaguer al 5 de maig a les 12.30h. Som-hi noies!\nAB EL VENDRELL 69-65 MANYANET REUS\nEl nostre júnior masculí va patir una derrota a pista del Vendrell, en un partit marcat per dues parts ben diferenciades.\nEl partit va iniciar – se amb un cert domini dels nostres, gràcies a un joc ofensiu descarat i decidit, però el Vendrell, a base de tirs lliures i tancar més el rebot a les dues cistelles, va passar a manar en el marcador.\nEl segon quart, es va caracteritzar per un domini total dels vendrellencs, degut a una baixada important en l’activitat defensiva i la concentració dels nostres.\nA partir de la mitja part, els jugadors de Manyanet van tornar a intensificar la defensa i, a base d’assegurar el rebot, i sortir en contracop, es van anar escurçant les distàncies. Malgrat tot, no va donar temps de recuperar totalment en el marcador, i el desencert final va impedir que es pogués guanyar el partit.\nParcials: 21 – 15, 19 – 12; 17 – 18, 12 – 20\nSALLE REUS vs PBB\n1 Mai, 2019 BàsquetManyanetReus\nSALLE REUS – PREBENJAMÍ BLAU\nDissabte passat el prebenjamí blau vam anar a jugar al camp de la Salle de Reus.\nVam començar el partit amb moltes ganes de jugar ja que feia setmanes que no jugàvem. Vam estar molt intensos en defensa, robant moltes pilotes i defensant cadascú al seu.\nEn atac, anem directes a cistella.\n30 Abril, 2019 BàsquetManyanetReus\nMANYANET REUS 55-38 REUS DEPORTIU\nPartit on vam lluitar, esforçar i treballar molt. Però jugar a bàsquet, realment poc, no se si van ser els nervis del derbi o l’arbitratge que no parava el joc. Més que un partit de bàsquet semblava una cursa d’obstacles! El partit semblava que el teníem mig guanyat, les diferències en el marcador sempre al voltant del 10 punts per sobre, però se’ns complicar el partit en el 3r quart. En els darrers 5 minuts de partit, les nostres noies canvien el xip, es treuen els nervis de sobre i comencen a buscar la millor opció en atac, anotem amb molta facilitat i les noies del Reus baixen els braços totalment esgotades. El resultat final no reflecteix realment la dificultat del partit.\nEns queden un parell de partits i necessitem seguir treballant perquè encara tenim l’opció de quedar primeres.\nUE CLARET vs CMG\nUE CLARET 53-63 MANYANET REUS GROC\nFinal de la temporada pel nostre Cadet de 1r any.\nAmb la victòria d’ahir, fiquem punt i final de la millor forma possible a una temporada molt dura, però satisfactòria.\nEl partit va començar molt bé, amb un parcial de 0-11 d’inici i un 6-28 a final del 1r quart.\nLa dinàmica va ser semblant pel 2n i el 3r quart, molts contraatacs, seleccions de tir bones i un molt bon joc de pilota interior i rebot ofensiu.\nEn defensa tot el partit col·locats on havíem d’estar i amb molts pocs errors que ens van donar moltes oportunitats de marxar del marcador fàcilment.\nL’últim quart, és el moment on veus que la feina feta havia estat molt bona i la diferència al marcador molt gran, i ens vam relaxar al mateix temps que Claret es va endollar. Però el resultat del partit és lo de menys. El tema és que acabem amb molt bon gust de boca i que hem fet una temporada BRUTAL.\nLa llàstima és que diumenge no hi érem tots, i hagués sigut bonic per tots els jugadors, gaudir del partit junts. Però seguirem entrenant dur i seguirem treballant junts fins acabar la temporada.\n¡¡¡Que el ritmo no pare encara!!!\nLA VITXETA vs PBGROC\nAquest dissabte el prebenjamí groc va anar a jugar a l’escola La Vitxeta.\nEns va costar una mica entrar a partit, la pista era mooolt gran i el sol, al que ja no ens recordàvem que existia, no ens va ajudar gaire, enlluernava molt i feia força calor.\nTot i això, no vam ser menys, i vam posar força cistelles, vam lluitar mol les pilotes, i sobretot, vam córrer com mai. Si haguéssim tingut un rellotge que ens compta els passos, segurament haguéssim batut rècord!\nSeguim treballant que encara ens queda una mica, la recta final!\nPBVERD vs JOAN REBULL\nAquest dissabte el prebenjamí verd va disputar el primer partit després de vacances de Setmana Santa contra l’escola Joan Rebull.\nAquesta vegada vam poder gaudir molt, ja que, tot i ser pocs i pista gran, vam jugar molt bé, corrent i anant directe a cistella, i també defensant i lluitant totes les pilotes, com portem venint fent des de fa poc.\nHem de seguir aquesta línia, on tothom participa i on tothom hi pren partit, d’una o altra manera.\nEL CARME vs JM\nEL CARME BÀSQUET 51-55 MANYANET REUS\nEl nostre júnior masculí va aconseguir una importantíssima i molt treballada victòria en el seu primer partit de la segona fase pel títol. El partit s’ha caracteritzar per una igualtat en el marcador, on els tarragonins han estat dominant fins a l’últim quart.\nEl domini en el rebot, i una forta defensa ha fet que els nois del Carme estiguin pel davant, però els nostres no s’han rendit en cap moment i, tot i uns moments de molt poca productivitat, s’han pogut refer i, gràcies principalment a la defensa, han pogut remuntar i endur – se el partit.\n17 Abril, 2019 BàsquetManyanetReus\nAquest dissabte al matí, l’infantil masculí va disputar el partit aplaçat contra el CBT.\nVa ser un partit, on fora el resultat, nosaltres vam sortir des d’un inici amb les piles posades i demostrant què valem. És per això que no parlaré d’aspectes tècnics sinó d’actituds, ja que aquesta vegada hem estat tot el partit.\nAquesta sensació que teníem tots, de gaudir cada acció que preníem, amb nervis fora, treballant tant en defensa com en atac, aquest és l’equip que som i que vull mantenir en les quatre jornades que ens queden, i en la final a quatre, en la que segurament participarem.\nNois, hem de seguir treballant, seguim lluitant, i sobretot, seguim gaudint.


Modest Prats - Editorial - VilaWeb\nLa setmana passada Girona va manifestar en dues ocasions el seu respecte a Modest Prats, filòleg i rector, un dels personatges de més talla de la nostra cultura i del nostre país. És bo que això passe. Els homes, o les dones, que ens mereixen respecte i admiració és bo que ho sàpiguen i que en siguen conscients. La majoria no ho necessiten, ni ho demanen, però no és una qüestió de premis ni de vanitat. És una manera, una altra, de bastir un país serè, sensat i confiat en si mateix. Als països com cal els herois ho són per allò que demostren de cap a cap de la vida i per allò que fan cada dia, i Modest Prats en seria una mostra paradigmàtica.\nEl vaig conèixer, com tantes coses, gràcies a Jordi Vendrell. Vaig poder gaudir, jo i els oïdors, de la seua capacitat i saviesa en les tertúlies del migdia de Catalunya Ràdio, on compartíem micròfon fins que les tortures prèvies als Jocs Olímpics no van ferir també 'L'Orquestra' i van apartar Jordi Vendrell per sempre més del relat de l'actualitat. Prats, el rector de Medinyà, aleshores n'era rector, era una de les veus més punyents i directes, sobretot, i com sol passar, per la riquesa que treia d'un bagul de saviesa que sempre portava a sobre, com hi porta la jaqueta, com hi porta tan sovint el jersei de coll alt.\nJust Cabot, un dels periodistes de referència de la república, va dir que calia ser 'catalanista, cosmopolita i compromès', i Modest Prats és tot això. No sé com s'apanya, amb l'església que li ha tocat de viure, ni amb el país on ha de passar els dies, ni amb la gent que l'envoltem. Però que treballa sense parar per tal que tot siga millor, això sí que sembla fora de dubte. Com a sacerdot que vol una església plural, com a català que vol més i més llibertat, com a intel·lectual que mai no en té prou i com a bona persona que sempre paga la pena de saludar, Modest Prats és un luxe per al nostre país. Un gran confort en el temps que corre.


Candela Figueras dona el tret de sortida a la 34a Setmana Medieval de Montblanc | EFMR.cat\nInici Notícies Cultura Candela Figueras dona el tret de sortida a la 34a Setmana Medieval...\nCandela Figueras dona el tret de sortida a la 34a Setmana Medieval de Montblanc\nEl pregó de la montblanquina Candela Figueras ha donat el tret de sortida, aquest dijous, a la 34a Setmana Medieval de Montblanc. La plaça de Sant Francesc ha estat l’escenari del primer acte de la Setmana Medieval, que enguany es farà només un cap de setmana.\nCandela Figueras ha repassat amb humor la seva vinculació amb la festa i ha parlat de les seves arrels montblanquines com a filla de Ca la Candelària. Com a periodista, ha utilitzat la veu de diversos montblanquins per explicar què és la Setmana Medieval i ha acabat vestint-se d’acord amb l’època.\nLa periodista montblanquina Candela Figueras ha estat l’encarregada de donar el tret de sortida a la Setmana Medieval de Montblanc (Imatge: Jordina Moix)\nEl president de l’Associació Medieval, Maties Martí, ha reivindicat la cultura segura i ha afirmat que “no ens podíem permetre aturar un any més tot l’engranatge de la festa”. L’acte s’ha pogut seguir també en streaming a través de les xarxes socials de Setmana Medieval.\nUn cop acabat el pregó, la celebració ha continuat amb el ball de nobles i banderes, així com els balls de les Dúcties i Faranduleres que han servit per concloure aquesta primera jornada de la Setmana Medieval.\nArticle anteriorL’Espluga tanca el primer concurs de mones de Pasqua amb una seixantena de participants\nArticle següentPassanant i Belltall es converteix en el municipi amb vulnerabilitat més alta dels participants en el projecte Repoblem


Tres atletes del CC El Garbí participan en el mundial màster a Màlaga - Diari Serpis\nTres atletes del CC El Garbí participan en el mundial màster a Màlaga\nTres atletes del CC El Garbí, Jose Juan Madueño , Juan Martos (a la imatge) i Juan Cristóbal Díaz, afronten la seua última competició del 4 al 16 de setembre a Málaga, on participaran en el World Master Athletics Champiosnhips.\nEn primer lloc, Madueño en la prova de 100 metres llisos M45 i Juan Martos en la prova de 400 metres barres M40, seran els primers a participar el dia 5 a les 19:00h i a les 20:30h respectivament. En el cas que Madueño passara a semifinals, participaria el dia 6 a les 10:25h i eixe mateix dia podria concloure la seua participació en la final a les 19:58h. D’altra banda, l’atleta Martos, si aconseguira passar a semifinals, correria el dia 6 a les 13:20h i podria arribar al cim el dia 7 a les 10:30h. Tots dos atletes demostren experiència en la pista i tant la seua ment com el seu cos són capaços d’aguantar la pressió de la més alta competició.\nCanviant de sector, l’atleta menys veterà de l’expedició, Juan Cristóbal Díaz, competirà a les 9:15h en la final dels 5000 metres marxa M55, disciplina que malgrat ser tècnicament complicada i molt estricta, les seues intenses hores d’entrenament l’han fet arribar fins a una final mundialista.\nCap de setmana de bon ciclisme a Sueca i la Nucia


Tanca l'escola d'estiu 2016 - Notícies - Ajuntament de Picanya\nEnguany més de 180 xiquets i xiquetes han disfrutat d'un juliol actiu i creatiu\nAmb la Festa de Cloenda d'este matí al Centre Cultural ha tancat una nova edició de l'Escola d'Estiu Municipal. Esta ha sigut la 17a Escola d'Estiu de Picanya que, enguany, com a novetat, ha ampliat la seua cobertura fins al 12 anys i ha oferit inscripcions per quinzenes.\nMés de 180 alumnes\nDos factors que han determinat que més de 180 xiquets i xiquetes hagen pogut disfrutar d'un estiu actiu i creatiu en esta 17a Escola d'Estiu.\nDèsset anys complits ja per esta iniciativa de l’Ajuntament de Picanya. Un projecte que s’ha confirmat com una excel·lent alternativa per al mes de juliol, eixe mes en el que les vacances de menudes i menuts plantejaven un seriós problema a pares i mares.\nAra l’Escola d’Estiu ja és un projecte ben consolidat en el camí de la compatibilitat entre la vida familiar i la laboral, un camí en el que des de l’Ajuntament de Picanya es treballa permanentment amb iniciatives com aquesta Escola d’Estiu i que ens permeten fer un pas més per tal que la corresponsabilitat social a l’hora d’educar els nostres fills i les nostres filles siga una realitat el més prompte possible.\nPodeu trobar totes les imatges al següent enllaç:


La Xarxa porta “Camí a l’escola” de Campi qui pugui a l’Ateneu\nEl proper diumenge dia 21 de febrer, a ¼ d’1 del migdia, la companyia Campi qui pugui presenta Camí a l’escola. L’espectacle narra l’extraordinària història de tres germanes que s’han d’enfrontar diàriament amb una multitud d’adversitats i perills per arribar a l’escola. Es tracta de l’adaptació teatral d’una de les històries del documental francès Sur le chemin de l’école, de Pascale Plisson (2014), film que va rebre el Premi César al Millor Documental.\nL’espectacle programat per La Xarxa té un preu de 7 € i de 5 € per als seus socis. Cal presentar el carnet d’associat per poder obtenir el descompte. Com és habitual, es poden comprar les entrades anticipades al web www.teatremunicipalateneu.cat i el mateix diumenge des d’una hora abans de la funció a la taquilla del teatre, al passatge d’en Vives. Es recomana la compra en línia.\nL’espectacle s’inspira, principalment, en una història real: el camí a l’escola d’uns germans de l’Índia. En l’adaptació teatral, aquests germans es converteixen en tres germanes, per a recollir així el tema de l’accés a l’educació, el dret a aquesta per a les nenes de tot el món i també els límits i barreres que s’imposen a les persones amb altres capacitats. Sempre des de la trama del viatge com a aventura, del camí i els seus obstacles com a protagonista absolut. Jugant amb sensibilitat, fent un viatge entre l’emoció i la poètica visual, volen posar en valor la història, sense necessitat de paraules; una història realista i plena de vitalitat, sense dramatisme i fugint de clixés ensucrats.\nCamí a l’escola és un espectacle molt vivencial, visual i emocional. És un projecte que ens serveix per no oblidar que la vida és molt més que tot allò que donem per fet i tenim al nostre voltant; i alhora vol donar veu a nenes i nens d’arreu del món que ens ensenyen a viure al màxim de les nostres possibilitats de manera autònoma, decidida i compartida. No a tot arreu obres una aixeta i en surt aigua i tampoc es veu sovint infants lluitant, per sí mateixos, pels seus drets.\nTres germanes, un camí i un objectiu: tenir el futur a les seves mans. S’enfronten diàriament a obstacles i adversitats per arribar a l’escola. Tres nenes que viuen en un país qualsevol, en un lloc llunyà i proper alhora, que no parlen cap idioma concret i els parlen tots a la vegada. Un espectacle suggerent, visual i sense text que s’inspira en la història real d’infants d’arreu del món. Infants autònoms i capaços, que comparteixen les ganes d’aprendre i canviar el seu món.\nA la Nasta l’han d’empènyer i a vegades carregar en braços, però ella és el motor del grup; ella és qui empeny les seves germanes a anar a l’escola i no abandonar. Empènyer i ser empès és cosa de les tres. L’extraordinària història de tres germanes que sobrepassen totes les barreres.\nLa companyia “Campi Qui Pugui”, neix l’any 2008 fruit de la passió de dues persones per crear i compartir teatre. Fou fundada pel Jordi Pedrós i la Cristina Garcia, actors formats en diverses disciplines teatrals a les escoles École International Jacques Lecoq de París, Institut del Teatre, Atrium, Col·legi del teatre, Estudis de Teatre de Barcelona i Aula de Teatre de Lleida.\nL’experiència anterior en companyies teatrals de llarg recorregut, alimenta el seu entusiasme i decideixen començar a crear els seus espectacles; tractant el públic amb proximitat i a través de les emocions i l’humor, creant imatges i personatges visualment molt atractius que transporten a altres realitats, i combinant màscares i titelles amb teatre textual i de gest.\nCQP es fa acompanyar de persones molt expertes per teixir un dels millors espectacles de teatre per a tota la família. Signa la direcció artística la Rosa Díaz, actriu, directora i autora teatral fundadora de la companyia andalusa La Rous i que també ha col·laborat amb Comediants. L’any 2011, el Ministeri de Cultura la va guardonar amb el Premio Nacional de las Artes Escénicas para la Infancia y la Juventud. La banda sonora és de Pascual Gaign, guanyador d’un Goya per Handía (2018), el vestuari és de la figurinista Rosa Solé, una altra col·laboradora de Comediants i del Teatre Nacional de Catalunya entre moltes companyies. L’escenògraf Joan Pena va ser premi FETEN 2019 al millor espai escènic i Jordi Farrés és un dels membres de la companyia anoienca Farrés Brothers i cia, reconeguda, també, amb molts guardons .\nCerquen de manera incessant el punt de trobada entre els públics, amb un humor i uns recursos visuals que entenguin infants, adults i gent de diferents orígens; recuperant allò que tots tenim en comú: l’infant que portem dins. Han actuat amb els seus espectacles a més de 15 països: Austràlia, Canadà, Xina, Corea del Sud, Dinamarca, Regne Unit, Alemanya, Romania, Bèlgica, Països Baixos, Àustria, França, Andorra, Portugal, Polònia, Itàlia… A Igualada els hem pogut veure amb espectacles com Rats, Pigs, Asteroid o Manneken pis.\nArticle anterior‘Íntimament Llach’ al Casino de Calaf\nPròxim article“El bon policia”, de Rusiñol, teatre en el sentit més pur de la paraula


139 casos nous de COVID-19 a Cubelles només en tres setmanes | Ràdio Cubelles\n139 casos nous de COVID-19 a Cubelles només en tres setmanes\nL’alcaldessa Rosa Fonoll, juntament amb altres alcaldesses de tot el Penedès, s’ha reunit virtualment aquest dijous amb la consellera de Salut, Alba Vergés\nNomés en el que portem d’any 2021, segons les dades de la conselleria de Salut, a Cubelles s’ha passat de 461 a 600 casos positius acumulats. Un increment de 139 persones en tres setmanes que superen les dades del pic de la segona onada de l’octubre passat, amb el brot de la residència inclòs. Un creixement de casos nous de COVID que també està afectant d’altres municipis de la comarca. En conjunt al Garraf el risc de brot és alt des de fa setmanes.\nEn aquest context territorial, l’alcaldessa Rosa Fonoll, juntament amb altres alcaldesses de tot el Penedès, s’ha reunit virtualment amb la consellera de Salut, Alba Vergés. Segons ha publicat l’Ajuntament a les xarxes socials, en la trobada s'ha informat de les darreres dades de la pandèmia i del pla de contingència instaurat a la regió.\n����L'alcaldessa de #Cubelles, Rosa Fonoll, ha participat aquest dijous de la reunió mantinguda amb la consellera de @salutcat, Alba Vergés, i alcaldes del Penedès, on s'ha informat de les darreres dades de la pandèmia i del pla de contingència instaurat. Mans, distància, mascareta pic.twitter.com/nvEZtoh48x\n— Ajuntament de Cubelles (@ajcubelles) January 22, 2021\nEn el cas de l’hospital comarcal dels Camils, tal com informa el Consorci Sanitari del Penedès Garraf, ara per ara hi ha 114 pacients ingressats per la COVID.\nEn general a tot Catalunya, la situació és de xifres diàries de casos nous detectats superiors a les de la segona onada. A més, això se suma a l’atenció hospitalària que, segons la Generalitat, està arribant als límits de capacitat en diversos territoris.\nEl director del CatSalut, Adrià Comella, ha descrit així les previsions per les properes setmanes.\nLa consellera de Salut, Alba Vergés, ha demanat la cooperació de tothom per reduir el nombre d’ingressos als hospitals.\nI pel que fa a l’àmbit de tot l’estat espanyol, el director del Centre d'Alertes Sanitàries, Fernando Simón, ha apuntat aquest divendres que ja s'hauria superat el pic de la tercera onada.